हेमंत बिस्वा सरमा कांग्रेस से नाराज होकर 2015 में बीजेपी में आए थे। वह असम के पूर्व मुख्यमंत्री और कंग्रेसी नेता तरुण गोगोई के बेहद करीब माने जाते थे। प्रदेश सरकार की कैबिनेट में भी वो सबसे ताकतवर माने जाते थे लेकिन असम में विधानसभा चुनाव होने से काफी पहले सरमा कांग्रेस छोड़कर भाजपा में शामिल हो गए। सरमा को उत्तरपूर्वी राज्यों में कांग्रेस पार्टी की ताकत और उसकी कमियों के बारे में पूरा अंदाजा था। 2016 में हुए असम विधानसभा चुनाव में बीजेपी की जीत में बड़ी भूमिका निभाई थी। इसके अलावा उन्हीं की मदद से ही बीजेपी असम के अलावा उत्तर पूर्व के दो और राज्य अरुणाचल प्रदेश और मणिपुर में भी सरकार बनाने में कामयाब हो पाई थी। अब त्रिपुरा की जीत में भी हेमंत बिस्वा शर्मा ने बड़ी भूमिका निभाई है।